
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Liptovský Mikuláš 22Pc/16/2025 5625201656 07. 08. 2025 JUDr. Petra Lacková ECLI:SK:OSLM:2025:5625201656.1
ROZSUDOK V MENE SLOVENSKEJ REPUBLIKY Okresný súd Liptovský Mikuláš v konaní pred sudkyňou JUDr. Petrou Lackovou v právnej veci navrhovateľa/osoby povinnej z vyživovacej povinnosti: A. B., nar. XX.XX.XXXX, trvale bytom C. D. XXX, E. D., okr. Ružomberok a osoba oprávnená z vyživovacej povinnosti: A. B., nar. XX.XX.XXXX, trvale bytom mesto Ružomberok, t. č. vo výkone trestu v ÚVTOS pre mladistvých Sučany, o zrušenie vyživovacej povinnosti k plnoletému dieťaťu, takto
rozhodol: Z r u š u j e vyživovaciu povinnosť osoby povinnej z vyživovacej povinnosti: A. B. voči osobe oprávnenej z vyživovacej povinnosti: A. B., naposledy určenú rozsudkom Okresného súdu Ružomberok, č. k. 4P/273/2008-22 zo dňa 19.02.2009, vo výške 85,- eur mesačne, a to počnúc od 15.05.2025. Žiaden z účastníkov n e m á nárok na náhradu trov konania. odôvodnenie: 1. Podľa § 221 písm. a) CSP, písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 2. Nakoľko sa účastníci konania na pojednávaní dňa 07.08.2025 vzdali práva na podanie odvolania voči tomuto rozsudku, okresný súd v zmysle ustanovenia § 221 písm. a) CSP upustil od písomného odôvodnenia rozsudku. Poučenie: Proti rozsudku súdu prvej inštancie možno podať odvolanie v lehote 15 dní odo dňa doručenia jeho písomného vyhotovenia, na Okresnom súde Liptovský Mikuláš písomne, v potrebnom počte vyhotovení. Podľa § 363 CSP, v odvolaní sa popri všeobecných náležitostiach podania (§ 127 ods.1,2 CSP) - a) ktorému súdu je určené, b) kto ho robí, c) ktorej veci sa týka, d) čo sa ním sleduje, e) podpis, a ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania - uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Nakoľko účastníci sa po vyhlásení rozsudku vzdali práva podať voči nemu odvolanie, toto právo im nepatrí a rozsudok nadobudne právoplatnosť dňom jeho doručenia poslednému z nich.

Zdroj: KAUZIS.SK – https://www.kauzis.sk/judikatura/r/ECLI:SK:OSLM:2025:5625201656.1 (dáta aktuálne k 5. 11. 2026). Záväzné je znenie zverejnené súdom.




